OzLabs/hebrew-wiki-articles huggingface dataset:
קממבר

קממבר (בצרפתית: Camembert) היא גבינה צרפתית רכה וקרמית, הקרויה על שם הכפר קממבר שבנורמנדי, בצפון-מערב צרפת, אשר שם יוצרה לראשונה. נהוג לאכול את הגבינה לצד לחם ויין.

== ייצור ==
הגבינה מיוצרת מחלב פרה לא מפוסטר, אם כי יש המייצרים קממבר גם מחלב צאן. לרוב בצורת עיגולים קטנים במשקל של כ-250 גרם. הגבינה נוקשה לאחר ייצורה, ועם הזמן הופכת רכה יותר ובעלת טעם וריח חזק יותר. הגבינה מבשילה בעזרת עובש הפניציליום קנדידה (Penicillium candida) והפניציליום קממברטי (Penicillium camemberti) - תהליך שאורך לפחות כשלושה שבועות.

== היסטוריה ==

על פי הסברה המקובלת, הגבינה הומצאה בשנת 1791 על ידי מרי הרל, איכרה מנורמנדי שבצרפת, ואולם, הגבינה שמוכרת לנו כיום מבוססת על התיעוש והפיתוח שנעשה בתהליך ייצור הגבינות החל מסוף המאה ה-19. עם זאת, הגבינה המשיכה להיות אחד המאכלים המייצגים את אזור נורמנדי.

לפני שנערך מחקר מדעי שבדק את הפטריות על קליפת הגבינה, היה המעטה של הגבינה שונה מגבינה לגבינה. רוב הגבינות היו בצבעי כחול-אפור עם נקודות חומות. רק החל מתחילת המאה ה-20, בעקבות המחקר המדעי הפך צבע המעטה להיות לרוב לבן צחור.

הקממבר עוברת תהליך ייצור מיוחד הכולל הוספת פטרייה לחלב. הפטרייה יוצרת עובש סביב הגבינה בתחילת תהליך ההבשלה ומעניקה לה טעמים ייחודיים. בעבר, יצרנים באזורים שונים השתמשו בפטריות מסוגים שונים לייצור גבינות אלו. אך עם התגברות הפופולריות שלהן, היצרנים עברו להשתמש בפטרייה אחת בלבד - פניציליום קממברטי (Penicillium Camemberti). פטרייה זו היא שמעניקה לגבינה את צבעה הלבן המפורסם. חוקרים בצרפת מזהירים כי כיום הפטרייה הזו נמצאת בסכנת הכחדה, וזה מאיים על המשכיות ייצור הקממבר.

במהלך מלחמת העולם הראשונה הגבינה הונפקה במיוחד בשביל חיילים צרפתיים - והפופולריות שלה גדלה בכל רחבי צרפת.

===ישראל===
בשנת 1967 החלה שטראוס לייצר גבינת קממבר. תנובה הצטרפה גם היא והחלה לייצר גבינת קממבר בשם "עין גדי". במקביל שווקו בישראל גבינות מיובאות, יקרות יותר. את גבינת הקממבר רכשו בעלי אמצעים, שכן מחירה היה קרוב לפי 10 ממחיר גבינה לבנה ופי 2.5 מגבינה צהובה באותו משקל, והעלייה בצריכת גבינת קממבר בישראל הייתה לאחד מסמלי עליית רמת החיים בישראל. בתחילת שנות ה-70 הוחל במשקים קטנים לייצר גבינת קממבר מחלב עיזים, בשם "עזיזה".

==השפעה אמנותית==
הגבינה שימשה השראה עבור הצייר הסוריאליסטי סלבדור דאלי בציורו המפורסם "התמדתו של זיכרון". השעונים הנמסים ביצירה הושפעו מגלגל גבינת קממבר בשלה מדי.

==קישורים חיצוניים==

* [http://www.taste-camembert.com/ אתר המוקדש לגבינת קממבר]
* 
* 
* 

==הערות שוליים==

קטגוריה:גבינות צרפתיות
קטגוריה:גבינות עובש לבן
אמילקארה פונקיילי

אמילקארה פונקיילי (באיטלקית: Amilcare Ponchielli; 31 באוגוסט 1834 - 16 בינואר 1886) היה מלחין איטלקי.

==ביוגרפיה==
פונקיילי נולד בעיר פאדרנו פאסולארו ליד קרמונה. בגיל 9 זכה במלגת לימודים בקונסרבטוריון של מילאנו ובגיל 10 כבר חיבר סימפוניה.

שנתיים לאחר סיום לימודיו בקונסרבטוריון חיבר את האופרה הראשונה שלו. זו הייתה האופרה I PROMESSI SPOSI המבוססת על יצירת המופת של אלסנדרו מנצוני - "המאורסים". האופרה זכתה להצלחה בינונית, אבל גרסה מתוקנת של האופרה הועלתה בשנת 1872 והביאה לחתימת חוזה עם ג'וליו ריקורדי, המו"ל הגדול של עולם המוזיקה באיטליה. בשנת 1874 זכתה האופרה שלו "הליטאים" להצלחה.

כעבור שנתיים העלה פונקיילי את האופרה המפורסמת ביותר שלו - "לה ג'וקונדה" המבוססת על הדרמה "אנג'לו, עריץ פדובה" מאת ויקטור הוגו. הצגת הבכורה הייתה בתיאטרון לה סקאלה במילאנו ב-8 באפריל 1876. הליברית נכתב על ידי המשורר והמלחין אריגו בויטו. האופרה מבוצעת עד היום. בעיקר ידוע ומפורסם "מחול השעות" שזכה לגרסה מצוירת בסרט פנטזיה של וולט דיסני.

פונקיילי נתמנה לפרופסור לקומפוזיציה בקונסרבטוריון של מילאנו. בין תלמידיו היו פייטרו מסקאני וג'אקומו פוצ'יני.

נקבר בבית הקברות הגדול במילאנו. לאחר מותו שונה שמה של עיר הולדתו מפאדרנו פאסולארו לפאדרנו פונקיילי.

==קישורים חיצוניים==

* 
* 
* 

קטגוריה:מלחיני אופרה איטלקים
קטגוריה:מלחינים איטלקים במאה ה-19
קטגוריה:ילידי 1834
קטגוריה:איטלקים שנפטרו ב-1886
עגולשוניים

עֲגֻלְּשׁוֹנִיִּים (בלטינית: Alytidae) היא משפחה בסדרת חסרי הזנב. המשפחה מכילה שני סוגים: Alytes ו-Discoglossus. הסוג Alytes דומה לקרפדה, וניתן למצוא אותו לעיתים קרובות על פני הקרקע. הסוג צפרדע צבועה (Discoglossus) דומה יותר לצפרדע, עורו חלק יותר, והוא מעדיף סביבה מימית. תפוצתם של שני הסוגים מסתכמת באירופה ובצפון-מערב אפריקה.

משפחה זו היא אחת מהקדומות ביותר בסדרה, וכנראה התפתחו מהסוג טריאדובטרצ'וס.

הסוגים Bombina ו-Barbourula סווגו בעבר תחת משפחה זו, אולם לאחרונה הם מקיימים משפחה עצמאית משלהם, הבומביניים.

אחד מן המינים במשפחה, עגולשון שחור-גחון, חי באגם החולה. מסוף שנות החמישים הוא נחשב כנכחד אולם ב-2011 התגלה מחדש.

==מיון==
*משפחה עגולשוניים (Alytidae)
**סוג Alytes - בו 5 מינים
**סוג צפרדע צבועה (Discoglossus) - בו 6 מינים
**סוג ומין יחיד עגולשון שחור גחון (Latonia nigriventer)
**סוג Enneabatrachus -נכחד

==קישורים חיצוניים==

==הערות שוליים==

*
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
ליופלמיים

ליופלמיים (בלטינית: Leiopelmatidae) היא משפחה בסדרת חסרי הזנב. המשפחה משתייכת לתת-הסדרה ארכאובטרכיה. השתייכות זו מלמדת על היותה של משפחת ליופלמיים קדומה יחסית. כיום, תחת המשפחה קיים סוג אחד, ובו מסווגים ארבעה מינים. תפוצת המשפחה היא בניו זילנד בלבד.

המאפיינים הייחודיים למשפחה הם מספר החוליות הגדול (תשע), ושרירים מיוחדים המאפשרים כשכוש בזנב. הם בעלי מאפיינים פרימיטיביים, בהם חוליות דו-קעורות, קשתות הגב והגחון עדיין סחוסיות, ויש להם שני שרירי זנב. משפחת האסקפיים (הנמצאת רק בצפון אמריקה) חולקת את אותם מאפיינים ייחודיים, עובדה שגרמה לכך שפעמים רבות הוצע קשר אפשרי בין שתי המשפחות, והוצע אף לסווגן תחת משפחה אחת.

בדומה לאסקפיים, הליופלמיים קטנים מאוד, שכן גודלם הממוצע הוא 5 סנטימטרים בלבד. הם מעדיפים אזורים לחים. הביצים מוטלות, מופרות, ולאחר שהראשנים בוקעים הם שוכנים על גב אביהם. לפיכך, הם אינם צריכים מים עומדים או זורמים. תוחלת החיים שלהם ארוכה יחסית לגודלם, והם עשויים לחיות למעלה מ-30 שנים.

==מינים==
*סוג לֵיוֹפֶּלְמָה (Leiopelma)
**Leiopelma archeyi
**Leiopelma hamiltoni
**Leiopelma hochstetteri
**Leiopelma pakeka

בנוסף, בעבר היו קיימים 3 מינים נוספים, שנכחדו במהלך 1,000 השנים האחרונות:

*Leiopelma auroraensis
*Leiopelma markhami
*Leiopelma waitomoensis

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1869
קטגוריה:טקסונים שתוארו בידי סט. ג'ורג' ז'קסון מיורט
קטגוריה:ארכאובטרכיה
קטגוריה:טקסונים קיימים שהתפתחו ביורה תחתון
אתר פעיל

אתר פעיל הוא אזור באנזים שאליו מתקשר הסובסטרט (או הסובסטרטים), ובו מתרחשת התגובה הכימית המזורזת על ידי אותו אנזים.

האתר הפעיל מכיל בתוכו שני אתרים שונים: האחד הוא אתר הקישור שאליו נקשר הסובסטרט, והשני הוא האתר הקטליטי שאחראי על השינוי הכימי בסובסטרט. האתר הפעיל מורכב לרוב מחומצות אמינו יחידות, אשר מקורן בשרשרת הפוליפפטידית כולה. קיפול החלבון ומבנהו התלת-ממדי מקרבים את חומצות האמינו אחת לשנייה ויוצרים את האתר הפעיל. לרוב, אחוז ניכר מהשרשרת החלבונית מהווה "פיגום" בלבד אשר תפקידו ליצור את האתר הפעיל. מוטציה באתר הפעיל תשנה כמעט בוודאות את פעילות החלבון ואף תבטל אותה לגמרי. לעומת זאת מוטציה מחוץ לאתר הפעיל לא בהכרח תשנה את פעילות האנזים, בעיקר אם היא לא גרמה לשינוי המבנה המרחבי של החלבון. חומצות האמינו השכיחות באתרים פעילים הן החומצות הטעונות או הפולאריות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אנזימים
קטגוריה:זרזים
מגופריים

מגופריים (בלטינית: Megophryidae) היא משפחה גדולה בסדרת חסרי הזנב. פרטי המשפחה חיים באסיה, באיי הפיליפינים, באינדונזיה ובאיי סונדה . במשפחה קיימים בין 70 ל-100 מינים המסווגים תחת 11 סוגים.

המגופריים ידועים בזכות ההסוואה שלהם- הרבה מגופריים נראים כמו עלים יבשים, במיוחד אלו החיים ביערות. ההסוואה מדויקת להפליא, וכך הקמטים של מספר מינים נראים כמו צינורות ההובלה בעלה. גודלם של המגופריים משתנה, ונע בין 2 סנטימטרים ועד 12.5 ס"מ.

הראשנים חיים במקווי מים שונים, בין השאר בשלוליות ובנחלים. הראשנים של המשפחה נבדלים זה מזה רבות, בעיקר בשל בתי הגידול השונים בהם הם גדלים. צורת הלשון של פרט בוגר דומה לצורתו של משוט.

==סוגים==
*סוג ומין יחיד Borneophrys edwardinae
*Atympanophrys
*Brachytarsophrys
*Leptobrachella
*Leptobrachium
*Leptolalax
*Megophrys
*Ophryophryne
*Oreolalax
*Scutiger
*Vibrissaphora
*Xenophrys

==קישורים חיצוניים==

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:מזובטרכיה
Microsoft Flight Simulator X

Microsoft Flight Simulator X ובקיצור FSX הוא סימולטור טיסה מבית מיקרוסופט. הסימולטור יצא לשוק ברחבי העולם באוקטובר 2006 ונכון לשנת 2014 מכר כ-28,000,000 עותקים.

הסימולטור נחשב בעיני רבים ככלי שיווק של מיקרוסופט לקראת השקת מערכת ההפעלה חלונות ויסטה, שיצאה בשנת 2007, ומעמידה דרישות חומרה גבוהות במיוחד לעומת קודמותיה בסדרת חלונות. כדי לעודד את הצרכנים לשדרג את המחשבים שלהם גם הסימולטור הוא בעל דרישות חומרה מתקדמות במיוחד, בין השאר מקום פנוי בן 14GB בכונן הקשיח, יותר מאשר מערכת ההפעלה הביתית הקודמת של מיקרוסופט, חלונות XP וקרוב לדרישותיה של ויסטה. זהו נחשב לסימולטור המתקדם והנמכר ביותר של החברה עד למכירת הזכויות עליו ליצרנית המטוסים לוקהיד מרטין.

בסימולטור קיימים 18 סוגים של מטוסים החל בדאון, מטוסים קלים ומסוקים וכלה במטוסי סילון.

בסימולטור ישנן שלוש אפשרויות טיסה וירטואלית:
*ישנן 30 משימות בדרגות קושי שונות שניתן לבצען בסימולטור, עשר המשימות הראשונות הן משימות למידה בהנחה שהמשתמשים בסימולטור לא מנוסים בהטסת כלי טיס. עשרים המשימות האחרות הן משימות שבמסגרתן השחקן מתפקד כטייס האמור לבצע פעולות טיסה עם סיפור מאחוריהן. המשימות הן בדרגות קושי שונות ועל כל אחת מהן שיסיים בהצלחה יקבל הטייס "העלאה" בדרגה או עיטור.
*טיסה רגילה שבה השחקן בוחר את כלי הטיס איתו הוא רוצה לטוס, המקום ממנו הוא ממריא והיעד שבו ינחת. זמן הטיסה וכל נתוני הטיסה הם אמיתיים לחלוטין. ניתן להוריד מהאינטרנט תוכנה המקנה אפשרות לכך שגם הטמפרטורה בטיסה תהיה אמיתית (המשחק מתעדכן כל 15 דקות).
*טיסת אונליין ברשת VATSIM, המדמה, גם כן, פקחים ואת נוהלי המציאות. VATSIM היא רשת פיקוח וירטואלית. ל-VATSIM ישנם חטיבות בכל רחבי העולם. החטיבה הישראלית נקראת VATIL.
*טיסת אונליין ברשת IVAO, המדמה פקחים אמיתיים ואת נוהלי המציאות. המדמה גם כן פקחים ואת נוהלי המציאות. IVAO היא רשת פיקוח מתקדמת הנחשבת למקצועית במיוחד. החטיבה הישראלית של IVAO היא IVAO-IL.

ב-2007 יצאה לסימולטור חבילת הרחבה בשם Flight Simulator X :Acceleration המכילה משימות חדשות ושלושה כלי טיס חדשים הכוללים שני מטוסי קרב, האחד F-18 מודרני והשני P-51D Mustang, ומסוק המשמש בעיקר לצורכי תובלה וצרכים צבאיים. בנוסף לזאת היא מתקנת בעיות ובאגים קיימים, ומחזירה קבצים חסרים.
לסימולטור יש הרבה חברות המפתחות עד היום מוצרים המשפרים את החוויה. חברות אלה מפתחות מטוסים, מסוקים, תיקונים לשדות תעופה ועוד.

הסימולטור נתקל ביריבות על נתח שוק צרכני סימולטורי התעופה כשיצא הסימולטור X-Plane, כאשר הדרישות לסימולטור זה גבוהות יותר מבחינת חומרה, אך בו בעת גם רמת המציאותיות גבוהה יותר.

בשנת 2014 העבירה מיקרוסופט את הקוד של המשחק לחברת DOVETAIL GAMES בשביל שזאת תשפר את המשחק, ותחייה אותו מחדש.

ב-2015 יצאה גרסה של המשחק לסטים, שכללה מספר שיפורים, כגון משחק מרובה משתתפים מובנה, תיקון שגיאות, שיפור ביצועים על מחשבים מודרניים, תיקון בעיות במטוסים ועוד. בנוסף, בגרסת ה-Steam ניתן לקנות מספר הרחבות ישירות מהחנות המקוונת של Steam.

ב-12 בפברואר 2016 הודיעה Dovetail Games על התחלת סימולטור חדש בסדרה, שעל פי הפרסום, צפוי לצאת ב-2016.

ב-23 באפריל 2018 הודיעה Dovetail Games על הפסקת פיתוח הסימולטור Flight Sim World. ההודעה על הפסקת הפיתוח התקבלה בהפתעה בקהילת חובבי הסימולטורים עקב קמפייני מכירות רבים שהוכרזו באתר הפייסבוק של המפתחת בשבועות שקדמו לפרסום.

== ראו גם ==
*FlightGear

==קישורים חיצוניים==
* 

* 

==הערות שוליים==

קטגוריה:משחקי Windows
קטגוריה:משחקי מדמי טיסה
קטגוריה:משחקי וידאו משנת 2006
חפריתיים

החַפָּרִיתיים (בלטינית: Pelobatidae) היא משפחה בסדרת חסרי הזנב. במשפחה קיים סוג אחד בלבד: חַפָּרִית (Pelobates). סוג זה מכיל ארבעה מינים. המשפחה נפוצה באירופה, ארצות הים התיכון, צפון-מערב אפריקה ומערב אסיה.
== מאפיינים ==
גודלם של החפריתיים משתנה. צבעם של הפרטים דהוי במידת מה. פרטיו הם חסרי זנב הנוהגים לחפור באדמות חוליות. לשם מטרה זו, יש להם בליטה קשה על כפות הרגליים, המאפשרת להם לחפור בחול מבלי לפגוע ברגליהן העדינות. הם מתחפרים במחילות לתקופה ארוכה, ומגיחים מהן בתקופות הגשם. הם מתרבים בשלוליות, אשר לרוב קיימות באופן זמני בלבד. הראשנים של משפחה זו חיים באופן עצמאי בסביבה מימית.

==טקסונומיה==

המינים במשפחת החפיריתיים הם:
*חפרית מצויה (Pelobates syriacus) נקראה בעבר חפרית עין החתול, הנציגה היחידה של המשפחה בישראל.
*Pelobates cultripes
*חפרית אירופאית מצויה (Pelobates fuscus)
*Pelobates varaldii

==קישורים חיצוניים==

==הערות שוליים==

*
קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
אולטראס

האולטראס של [[לבסקי סופיה]]
לאציו]]
ויכוח [[גרפיטי בין קבוצות אוהדים בחולון. "MF" (בר"ת: Maccabi Fanatics) מתייחס לאחת מקבוצות האוהדים של מכבי תל אביב בכדורגל; אשר נכתב על גבי "PB" (ר"ת: Purple Brothers), קבוצת אוהדים של הפועל חולון בכדורסל.]]
אולטראס הוא כינוי לחבורות מאורגנות של אוהדי קבוצות ספורט אדוקים, לרוב לכאלו שאחראיות על התפאורה ומובילות את העידוד ביציע במהלך המשחק.

לאולטראס יש מאפיינים אחדים ובהם: עידוד בלתי פוסק של קבוצתם בזמן משחק תוך שימוש באמצעי עידוד כגון תפאורה, דגלים, שלטים ואף פירוטכניקה לשם הגברת ההשפעה, ולעיתים קרובות גם אי-ציות לרשויות הספורט ופעילות חשאית על מנת לחמוק מהן, הטלת מורא על יריבים בזמן משחק. אוהדי אולטראס נוהגים לחבר שירים שמטרתם לדרבן את קבוצתם בזמן המשחק באמצעות שירה במקביל של אוהדים רבים. לשירים אלו יש מנגינה קליטה עם שורות החוזרות על עצמן.

היריבות בין קבוצות אולטראס שונות עשויה להיות מושפעת בין השאר ממתחים גזעיים, אידאולוגיות פוליטיות, ומשחקי דרבי בין שתי קבוצות מאותה עיר. קבוצות אולטראס של מועדונים שונים ממדינות שונות לעיתים מקימות ביניהן "ברית אוהדים" על בסיס ערכים או היסטוריה דומים, למשל רשת Alerta Network! של קבוצות אולטראס אנטיפשיסטיות ברחבי אירופה.

ארגוני אולטראס לרוב דוגלים באנונימיות של חברי הארגון שלהם ולעיתים אף בבדלנות משאר קהילת אוהדי הקבוצה האהודה שלהם, בין אם באופן חלקי ובין אם באופן מלא, כדי למנוע בעיות עם משטרה, ועם ארגוני אולטראס אחרים ולעיתים אף עם אוהדים אחרים של אותה קבוצה ואפילו גם עם אנשי ועובדי הקבוצה עצמה וגם בשביל פרטיות. הם עושים את זה בזאת שהם רעולי פנים, טשטוש פנים בתמונות, הרכבת משקפי שמש, חבישת כובעים, החל ממגפת הקורונה גם עם מסכות ולא מפרסמים שמות של חברי ארגון וממעיטים בלהשתתף ולהיות פעילים בפעילויות ובדיונים בפורומים של אוהדי הקבוצה ושל הקבוצה עצמה. על כן הם בדרך כלל נעזרים בעמותת האוהדים של קבוצתם האהודה הפועלת לצידם ומדברת בין השאר בשמם בעיקר באמצעי התקשורת.

מקור השם מגיע מן הכדורגל האיטלקי; עם זאת, קבוצת האוהדים הראשונה שהתאפיינה כארגון אולטראס היא 'טורסידה' של היידוק ספליט, שהוקמה כבר בשנת 1950 ונקראה כך על שמם של ארגוני האוהדים הברזילאיים, עוד בטרם רווח השימוש בשם אולטראס. קבוצת האוהדים הראשונה שעשתה שימוש בשם אולטראס הייתה ארגון האוהדים של מועדון הכדורגל סמפדוריה בשנת 1969. בעקבותיהם הקימו ארגוני אוהדים נוספים של מועדוני הכדורגל של טורינו ולאציו קבוצות אולטראס משלהם, תחת השימוש בשם זה.

בישראל קיימים מספר ארגוני אולטראס וביניהם "מכבי פנאטיקס" של מכבי תל אביב, "הקופים הירוקים" של מכבי חיפה, "אולטראס הפועל" של הפועל תל אביב ועוד. ארגון האוהדים הראשון שקם בישראל היה "אולטראס מכבי 96", שכשמו כן הוקם בשנת 1996.

==קישורים חיצוניים==

קטגוריה:תרבות ספורט
קטגוריה:אלימות בספורט
קטגוריה:אוהדים בספורט
קשר פוספודיאסטרי

קשרים פוספודיאסטרים ב-RNA וב-DNA
קשר פוספודיאסטרי הוא קשר כימי הנוצר בין קבוצת זרחה (פוספט) לשתי קבוצות כהל, באופן היוצר שני קשרים אסטריים, כאשר הפוספט נמצא במרכזם (ומכאן שמו של הקשר). בטבע, קשרים פוספודיאסטרים משמשים ליצירת החיבור בין נוקלאוטידים, המהווים את אבני היסוד המרכיבות את ה-DNA ואת ה-RNA. קשר זה ניתן לפירוק על ידי הידרציה (חדירה של מולקולות מים אל תוך הקשר, הגורמת לפתיחתו).

במהלך יצירת הקשר משתחררת מולקולת מים - קבוצת OH הקשורה לפחמן החמישי של הנוקלאוטיד החדש, ומימן אחד הקשור לפחמן השלישי של הנוקלאוטיד הקודם לו.

פוספודיאסטרי
תהליך איזותרמי

תהליך איזותרמי הוא תהליך תרמודינמי בו הטמפרטורה נשארת קבועה. בתהליך איזותרמי חום המועבר למערכת מבצע עבודה בלבד. איזותרמות של מערכת גז אידיאלי

בדיאגרמת <math>PV</math> מסלול של תהליך איזותרמי נקרא איזותרמה. האיזותרמה של גז אידיאלי היא חלק מעקומה הנקראת היפרבולה. 

== מאפיינים ==
תהליך איזותרמי מתאפיין בטמפרטורה קבועה <math>\Delta T = 0 
</math> (עבור חישובים דיפרנציאלים <math>dT=0 
</math>). נהוג לציין שתהליכים כאלו מתרחשים במגע עם מאגר/אמבט חום ומתרחשים מספיק לאט (באופן קוואזי-סטטי) כך שהמערכת שומרת על הטמפרטורה על ידי החלפת חום עם המאגר.

=== עבודה ===
השטח מתחת לגרף הוא העבודה בתהליך איזותרמי
בדיאגרמת <math>PV</math> השטח מתחת לאיזותרמה יהיה העבודה שביצעה המערכת על הסביבה. עבור גז אידיאלי: <math>PV=NK_BT \Rightarrow P=\frac{NK_BT}{V} 
</math>. 

דיפרנציאל העבודה הוא: <math>dW = \vec{F} \cdot d\vec{x} = Fdx = (PA)dx = P(Adx) = -PdV 
</math>

ולכן ניתן לחשב<ref>החישובים בערך זה נעשים בהנחה כי מדובר במערכת סגורה שבה מספר החלקיקים קבוע (<math>\Delta N = 0</math>).</ref>: <math>\Delta W=-\int_{V_1}^{V_2} PdV = \int_{V_2}^{V_1} \frac{NK_BT}{V}dV = NK_BT\ln(\frac{V_1}{V_2}) 
</math>

=== אנרגיה פנימית ===
האנרגיה הפנימית היא פונקציית מצב שעבור גז אידיאלי תלויה ליניארית רק בטמפרטורה ומספר החלקיקים במערכת. עבור גז אידיאלי בתהליך איזותרמי עם מספר חלקיקים קבוע (מערכת סגורה): 

<math>\Delta U = \frac{1}{1-\gamma}NK_B\Delta T \Rightarrow \Delta U = 0 
</math>

כאשר <math>U 
</math> האנרגיה הפנימית, <math>\gamma 
</math> קבוע דרגות החופש של הגז, <math>N 
</math> מספר חלקיקים, <math>T 
</math> טמפרטורה ו-<math>K_B 
</math> קבוע בולצמן.

החוק הראשון של התרמודינמיקה ישמש כדי לחשב את החום המועבר: <math>\Delta U = W + Q = 0 \Rightarrow W = -Q 
</math>.

=== אנטרופיה ===
עבור גז אידיאלי בתהליך איזותרמי ניתן לחשב את השינוי באנטרופיה של המערכת:

<math>\Delta S = NK_B \ln(\frac{V_2}{V_1})=NK_B\ln(\frac{P_1}{P_2})</math>

== אנרגיה חופשית של הלמהולץ ==
עבור תהליכים איזותרמיים החום מוקדש במלואו לביצוע עבודה ולא משנה את האנרגיה הפנימית של המערכת. כלומר, ייתכנו שני מצבים שונים בעלי אותה אנרגיה פנימית. לכן נוח להגדיר פונקציית מצב חדשה שעבורה נקבל מינימום בשיווי משקל תרמודינמי. הפונקציה הזאת נקראת האנרגיה החופשית של הלמהולץ.

<math>F = U - TS \Rightarrow dF = dU - TdS - SdT = TdS - TdS -SdT - PdV = -SdT - PdV</math>

ואכן אם התהליך הוא איזותרמי (<math>\Delta T = 0</math>) נקבל כפי שרצינו: <math>\Delta F = P\Delta V = W = -Q</math>.

== אטימולוגיה ==
השם "איזותרמי" נגזר מהמילים היווניות ἴσος (איזוס) שמשמעותן "שווה", ו- θέρμη (תרמה) שפירושו "חום".

== ראו גם ==

*תהליך תרמודינמי
*טמפרטורה
*תהליך איזוברי
* תהליך איזוכורי

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תרמודינמיקה
חוק גה-ליסאק

חוק גה-ליסאק - אחד מחוקי הגז האידיאלי, אשר נוסח בשנת 1802 על ידי הפיזיקאי הצרפתי לואי ז'וזף גה-ליסאק. החוק אומר, שעבור גז שנמצא בנפח קבוע <math>\ V</math>, הלחץ <math>\ P</math> והטמפרטורה <math>\ T</math> (בקלווין) נמצאים ביחס ישר, כלומר: בהינתן גז שתופס נפח קבוע, ככל שנחמם אותו יותר, הלחץ שלו יגדל, ולהפך. 

ובניסוח מתמטי: <math>\ \frac{P_1}{P_2}=\frac{T_1}{T_2}</math>, או <math>\ \frac{P}{T} = const</math>.

חוק גה-ליסאק הוא מקרה פרטי של משוואת הגז האידיאלי לתהליך איזוכורי (שווה-נפח).

חוק אחר של גזים, הקרוי על שמו של גה-ליסאק, קובע שהיחס בין נפחי שני גזים לבין נפח התוצר המתקבל מתגובתם, אם גם הוא גזי, הוא מספר שלם קטן. על-סמך חוק זה, שגה-ליסאק גילה ב-1809, ניסח אמדאו אבוגדרו את השערתו, שהיא הבסיס לסטויכיומטריה של גזים. 

קטגוריה:תרמודינמיקה
גיי-ליסק

de:Thermische Zustandsgleichung idealer Gase#Gesetz von Gay-Lussac
טינדרסטיקס

טינדרסטיקס (באנגלית: Tindersticks) היא להקת רוק בריטית מהעיר נוטינגהאם. היא הוקמה בסוף 1991. המוזיקה שלהם מכילה בתוכה שילובים של מוזיקה אורכסטרלית, ג'אז סלוני וסול.

סימני ההיכר של הלהקה הם מגוון הכלים המופיעים ביצירותיהם, תרומתו של דיקון הינצ'קליף, וקול הבריטון העשיר של הסולן סטיוארט סטייפלס. הטינדרסטיקס עושים שימוש בגיטרות חשמליות בדומה ללהקות רוק רבות, אך ברפרטואר שלהם מופיעים קטעים רבים המבוצעים על כלים שגורים פחות כגון פסנתר רודס, גלוקנשפיל, ויברפון, כינור, חצוצרה, קלרינט, בסון, טרומבון ואורגן האמונד. ללהקה קהל מעריצים מושבע בבריטניה ובאירופה, אולם למרות הצליל הייחודי להם אף פעם לא הצליחו לחדור למיינסטרים.

הלהקה הייתה אמורה להגיע לישראל בתחילת דצמבר 2010 לשתי הופעות בתל אביב, אך כשבוע לפני מועד ההגעה יצאה בהודעה רשמית על ביטול ההופעות עקב לחצים שהפעילו ארגונים פרו פלסטיניים כלפי חבריה.

== חברי הלהקה ==
* סטיוארט אשטון סטייפלס - שירה, גיטרה ומלודיקה
* דיקון ג'יימס הינצ'קליף - כינור, גיטרה, פסנתר, שירה ומגוון כלי מיתר
* ניל טימות'י פרייזר - גיטרה וויברפון
* דייוויד לאונרד באולטר - קלידים וכלי הקשה
* אלסדאיר רוברט דה וילאנב מקולאי - תופים, כלי הקשה, חצוצרה
* מארק אנדרו קולוויל - גיטרה בס

== קישורים חיצוניים ==

* 

* בועז כהן, , nrg, 5.6.2010

קטגוריה:להקות רוק אלטרנטיבי
קטגוריה:להקות בריטיות
קטגוריה:להקות שהוקמו בשנת 1992
בקטריופאג למדא

בקטריופאג' למדא (בקיצור: פאג' למדא; מסומן פאג' λ (שם מדעי: Enterobacteria phage lambda) הוא בקטריופאג' המדביק חיידקי Escherichia coli. פאג' למדא הוא הבקטריופאג' הנחקר ביותר בביולוגיה והוא משמש כאורגניזם מודל (אף על פי שנגיפים אינם נחשבים לאורגניזמים). אין ספור תגליות חשובות במיקרוביולוגיה ובגנטיקה התגלו באמצעות מחקר בפאג' למדא.

גנום הלמדא מונה 48,502 בסיסים והוא מורכב מ-DNA דו-גדילי. הוא משתייך מבחינה טקסונומית לסדרה Caudovirales, הכוללת בקטריופאג'ים בעלי זנב ו-DNA דו-גדילי. פאג' למדא התגלה בשנות ה-50 על ידי המיקרוביולוגית אסתר לדרברג. פיענוח הרכבו הגנטי נחשב לאחד מאבני הדרך בביולוגיה. בשנות ה-90 הושלם ריצוף הגנום של פאג' למדא במלואו; הגנום מכיל כ-30 גנים.

למדא הוא בקטריופאג' מתון; לאחר חדירתו אל תא החיידק בוחר הלמדא באחד משני מסלולים: המסלול הליטי, בו מתרבה הפאג' וגורם להרס ממברנת התא של החיידק ולמותו, או המסלול הליזוֹגני, בו משתלב עותק בודד של הפאג' בכרומוזום החיידקי ונשאר רדום. גורמים רבים - מטבוליים, פיזיולוגיים וגנטיים - משפיעים על "החלטת" הפאג'. בתנאים סטנדרטיים בוחרים רוב הפאג'ים במסלול הליזוגני. הפאג'ים שבחרו במסלול הליטי הורגים את החיידקים בהם הם שוכנים ויוצרים בהדרגה חורים עגולים ("פלאקים", Plaques) בתרבית חיידקים צפופה על גבי צלחת אגר; באמצעות ספירת הפלאקים ניתן לחשב את ריכוז הפאג'ים בתרבית. פאג' אחד אשר מדביק חיידק אחד גורם ליצירתם של כ-100 פאג'ים חדשים בתוך תא החיידק בטרם מות החיידק.

הפאג' נצמד לקולטנים על גבי ממברנת תא החיידק אשר תפקידם בשגרה קשור בשינוע הסוכר מלטוז אל התא ומחוצה לו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נגיפים
קרב דיר'ומי

קרב דיר'וֹמי (בגאורגית: დიღომის ბრძოლა) היה חלק מהמסע שערך המלך הגאורגי סימון הראשון מלך כארתלי, לשחרור העיר טביליסי מידי הפרסים הספווים בשנת 1567.

ב-29 במאי 1555 נחתם הסכם אמסיה , הסכם שלום בין האימפריה הספווית לבין האימפריה העות'מאנית, במסגרתו חילקו הפרסים והטורקים את גאורגיה וארמניה לשני חלקים שווים. בהמשך לאותו הסכם כבשו הפרסים את מזרח גאורגיה מידי ממלכת גאורגיה ובכללם את הבירה טביליסי וגרמו למעשה לחלוקתה של גאורגיה לממלכה מזרחית (ממלכת כארתלי) וממלכה מערבית (ממלכת אימרתי). הגאורגים לא הוכרעו לגמרי, העבירו את בירתם לגורי וניסו להשיב לעצמם את השליטה על הממלכה. קרב דיר'ומי היה השני מבין הקרבות שנערכו במסעו של סימון. הקרב הראשון היה קרב גאריסי בראשות אביו של סימון, לוארסב הראשון, שנהרג באותו קרב.

כוחות המלך סימון הקימו את המחנה שלהם בעמק דיר'ומי, שליד טביליסי של אותם ימים (כיום חלק מטביליסי) והחלו בהכנות למצור. על העיר הגן דאוד-חאן, שליט גאורגי שמונה על ידי השאה הפרסי תחמספ הראשון (طهماسب). כשהתכוון דאוד חאן לצאת עם כוחות פרסיים, נחסם על ידי פרשים מהכוח של סימון ומצא מחסה בתוך חומות טביליסי. הכוחות הכארתליים כיתרו את המצודה, אולם לא הצליחו לכבוש אותה.

דיר'ומי, קרב
דיר'ומי, קרב
דיר'ומי, קרב
קטגוריה:טביליסי: היסטוריה
קרב אספינדזה

קרב אספינדזה (בגאורגית: ასპინძის ბრძოლა) היה קרב בין הגאורגים, בראשות ממלכת כארתלי-קאחתי ארקלה השני, כנגד האימפריה העות'מאנית. הקרב התקיים ב-20 באפריל 1770, בתקופת מלחמת רוסיה-טורקיה, 1774-1768 והסתיים בניצחונם של הגאורגים. 

במרץ 1770 חנו בסוראמי צבאות רוסיים וגאורגיים, הצבא הרוסי שמנה כ-1,200 איש, היה בפיקודו של הגנרל ג. טוֹטלֶבֶּני. הצבא הגאורגי שמנה כ-7,000 איש, היה בפיקודו של המלך ארקלה השני. ב-24 במרץ הצבא המשותף החל לנוע דרך בורג'ומי לכיוון אחלציחה, וב-14 באפריל כבשו את מצודת סדגרי (სადგერის ციხე). ב-17 באפריל הקיפו את מצודת אצע'ורי (აწყურის ციხე), ולא הצליחו לכבוש אותה. עקב העיכוב התעשת הפשה של אחלציחה ושלח, ב-18 באפריל 2,000 איש לעזרת הנצורים במצודה. בעקבות חילוקי הדעות שנתגלעו בין הגנרל הרוסי והמלך הגאורגי, עזב לפתע ב-19 באפריל טוטלבני את הקרב וחזר כלעומת שבא. בעקבות זאת, התקיפו המבוצרים את הגאורגים. ארקלה הצליח לחסות את ההתקפה ופנה לכיוון אספינדזה כדי לחסום את הדרך. הפשה של אחלציחה אסף 1,500 לוחמים ממצודת אחלכלכי ומצודת חבסורתי. ארקלה הצליח לנצח את הלוחמים החדשים. בינתיים שלח הסולטאן העות'מאני מוסטפא השלישי צבא האימפריה העות'מאנית לאספינדזה בכוח המונה כ-8,000 איש. ארקלה איפשר להם לחצות את נהר הקורה. בלילה, בסיועם של האריסתווים, סווימון מוחרנבטון (სვიმონ მუხრანბატონ) וחוּדיה בּוֹרבַּצַ'לוֹאֶה (ხუდია ბორბაჩალოე) הוא בנה גשר פשוט על הנהר, כך שאם יעלו עליו כוחות כבדים הוא יקרוס. ב-20 באפריל נערך הכוח הגאורגי לקרב כשמימין הכוחות בראשות דוית אורבליאני (დავით ორბელიანი), ומשמאל גיאורגי בטונישווילי (לימים מלך ממלכת כארתלי-קאחתי בשנים 1798-1800, והיורש של ארקלה השני), ובמרכז ארקלה בעצמו. 

בקרב עצמו הצליחו הגאורגים לגרום לנסיגת העות'מאנים, שנסוגו היישר לגשר החדש. הגשר החדש קרס כצפוי, והגאורגים ניצחו ניצחון גדול, כשהם מנחילים לאויביהם כ-4,000 הרוגים ויתר הלוחמים נלקחו בשבי. 

אספינדזה, קרב
אספינדזה, קרב
אספינדזה, קרב
קטגוריה:המאה ה-18
נפת מרנאולי

נפת מרנאולי (בגאורגית: მარნეულის მუნიციპალიტეტი; מילולית: מַרנֶאוּליס מוניציפליטי) היא נפה במחוז כארתלי תחתית שבגאורגיה. היא גובלת ממערב בנפת בולניסי מצפון-מערב בנפת תתרי צקארו. מצפונה וממזרחה היא גובלת בנפת גרדבני ומדרום ודרום-מזרח באזרבייג'ן. מעל -83% מתושבי הנפה הם אזרים, 8% גאורגים ו-8% ארמנים.

עד שנת 1917 נכללה בפלך טביליסי (בורצ'לו). בשנים 1917-1930, נכלל באזור טביליסי ומשנת 1930 נפה נפרדת.

בנפה זו זורמים הנהרות: הקורה, חרמי, דֶבֶּדַה, אלגתי.

== יישובים ==
בנפה 72 יישובים מתוכם 2 יישובים עירוניים ו-70 כפרים:
* עיר: 1 (מרנאולי)
* עיירה: 1 (שאומיאני)
* מועצות אזוריות (כל אחת מאגדת בתוכה מספר כפרים): 15 (אָלגֶתי, תָמַריסי, סאדאחלוֹ, שוּלאווֶרי, צֶראכּווי ועוד)
* מועצה כפרית: 1 (קאזילאג'לוֹ)

== אתרים ==
* מנזר צֶראכּווי (წერაქვის სამონასტრო კომპლექსი)
* מנזר חוּג'אבּי (ხუჯაბის სამონასტრო)
* אתר אוֹפּרֶתי (ოფრეთი)
* קומפלס מנזרים חוֹז'וֹרני (ხოჟორნის სამონასტრო კომპლექსი)
* כנסיית צוֹפּי (წოფის ეკლესია)

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גאורגיה: נפות
קטגוריה:כארתלי
האגודה הכימית

האגודה הכימית (באנגלית: The Chemical Society), הייתה אגודה מקצועית אנגלית, שנוסדה בשנת 1841 כתוצאה מהתעניינות גוברת בנושאים מדעיים. עם היווסדה נקראה 'האגודה הכימית של לונדון'. הכימאי האנגלי רוברט ורינגטון , נחשב לכוח המניע מאחורי הקמתה של אגודה כימית ראשונה בעולם, 'האגודה הכימית של לונדון', שהפכה לימים ל'חברה המלכותית לכימיה'.

'האגודה הכימית של לונדון' הצליחה כאשר מספר איגודים כימיים קודמים - סניף לונדון של 'אגודת הירח של ברמינגהאם' בשנות ה־80 של המאה ה־18, 'מועדון הכימיקלים לבעלי חיים' משנת 1805, 'האגודה לכימיה בלונדון' משנת 1824 - נכשלו. אחת הסיבות להצלחתה של 'האגודה הכימית של לונדון', שבניגוד לקודמותיה, היא הייתה "מיזוג פורה של הכימאי הטכנולוגי והאקדמי".

אחת ממטרות האגודה הייתה להיפגש כדי לקיים "התקשרות ודיון בתגליות ותצפיות, ואשר דין וחשבון אודות אלו יפורסם בידי האגודה". חשיבותה של האגודה זכתה להכרה בשנת 1847 באמצעות צ'רטר מלכותי, אשר הרחיב את מטרות האגודה מקידום המדע לפיתוח יישומי מדע הכימיה בתעשייה. על חברי האגודה נמנו כימאים מפורסמים מרחבי העולם כגון אוגוסט וילהלם פון הופמן, אשר התמנה לנשיא האגודה בשנת 1861. החברות באגודה הייתה פתוחה לכל המתעניינים בכימיה, אך הייתה מוגבלת במשך זמן רב רק לגברים.

בשנת 1904, הכימאית האי־אורגנית אדית האמפרי נחשבה לאישה הבריטית הראשונה שזכתה בתואר דוקטור בכימיה (באוניברסיטת ציריך), הייתה אחת מתשע עשרה נשים כימאיות שהגישו עתירה לאגודה הכימית לקבלת נשים עמיתות . 
החברות באגודה הוענקה בסופו של דבר בשנת 1919, והמפרי נבחרה לאחר מכן לעמיתה באגודה.

פעילויות האגודה התרחבו במרוצת הזמן, וכללו את הפיכתה, בסופו של דבר, למוציא לאור מרכזי בתחום הכימיה. בשנת 1980 התמזגה האגודה עם המכון המלכותי לכימיה, אגודת פאראדיי, והאגודה לכימיה אנליטית, ויחדיו יצרו את החברה המלכותית לכימיה.

== נשיאים ==

== חברים מקוריים ==
ב־23 בפברואר 1841 התכנסה אספה שתתחשב בהקמת אגודה כימית. הוועדה הזמנית שמונתה לצורך ביצוע משימה זו הזמינה מספר מדענים העוסקים בתרגול כימיה להיות חברים מקוריים בארגון החדש. 77 הבאים מסרו את הסכמתם בכתב: 

==קישורים חיצוניים==
*[http://www.rsc.org/AboutUs/History/ABriefHistory.asp ההיסטוריה של המכון המלכותי לכימיה והאגודות שקדמו לו]

== הערות שוליים ==

קטגוריה:כימיה
קטגוריה:כימיה: אגודות מקצועיות
נפאל בהאסה

נפאל בהאסה או נווארית (नेपाल भाषा) היא שפה המדוברת בפי כמיליון איש בנפאל. היא שייכת למשפחת שפות הסינו-טיבטיות, ובתוכה היא מסווגת לענף השפות הטיבטו-בורמניות. דוברי השפה הם נווארים. משמעות השם נפאל בהאסה היא השפה של נפאל, אף כי כיום היא אינה נחשבת שפה רשמית (השפה הרשמית בנפאל היא נפאלית שהיא שפה הודו-אירופית). מקור השם הוא בתקופה בה השם נפאל התייחס לעמק קטמנדו בלבד, והנווארים דוברי השפה היו הקבוצה השלטת. נפאל בהאסה נכתבת באלפבית דוונאגרי, וזוהי השפה הסינו-טיבטית היחידה הנכתבת באלפבית הזה.

על-פי מפקד שנערך בנפאל ב-1991 מונים דוברי נפאל בהאסה כמיליון בני אדם. דוברי השפה יושבים באזורים שונים של נפאל, בין היתר בעמק קטמנדו. על-פי הערכות יש גם כמה אלפי דוברים מחוץ לנפאל: בכמה מחוזות של הודו, בבהוטן ובטיבט.

==כתב==
לאורך ההיסטוריה נכתבה נפאל בהאסה בכמה שיטות כתב, כולן מבוססות על האלפבית הבראהמי. כיום שיטת הכתיבה המקובלת היא באמצעות האלפבית הדוונאגרי המשמש גם לכתיבת סנסקריט, הינדית ונפאלית. בנוסף נהוג גם כתב פרצ'אליט הדומה מאוד לכתב הדוונאגרי. שיטת כתיבה באמצעות האלפבית הרנג'אני הייתה נפוצה בתקופות קדומות.

==מילים וביטויים נפוצים==

{|class="wikitable" align="right" width="450px" 
|-
! עברית
! כתיב מסורתי (דוונאגרי)
! תעתיק לאותיות לטיניות
|-
|שלום
|align=left dir="ltr" | ज्वजलपा
|align=left dir="ltr" | Jwajalapa
|-
|מה שמך?
|align=left dir="ltr" | छिगु नां छु खः ?
|align=left dir="ltr" | Chhigu naa chhu kha?
|-
|שמי ___
|align=left dir="ltr" | जिगु नां ___ ख:
|align=left dir="ltr" | Jigu naa___ kha
|-
|שנה טובה
|align=left dir="ltr" | न्हूदँया भितुना
|align=left dir="ltr" | Nhugu dan yaa bhintunaa
|-
|אמא
|align=left dir="ltr" | मां
|align=left dir="ltr" | Maa
|-
|אבא
|align=left dir="ltr" | अबु 
|align=left dir="ltr" | Abu
|-
|סבתא
|align=left dir="ltr" | अजी 
|align=left dir="ltr" | Ajee
|-
|סבא
|align=left dir="ltr" | अजा 
|align=left dir="ltr" | Ajaa
|-
|חבר
|align=left dir="ltr" | पासा 
|align=left dir="ltr" | Paasaa
|-
|ארגון
|align=left dir="ltr" | गुठी 
|align=left dir="ltr" | Guthi
|-
|בית
|align=left dir="ltr" | छें 
|align=left dir="ltr" | Chhen
|-
|אדם
|align=left dir="ltr" | मनु 
|align=left dir="ltr" | Manu
|-
|תרופה
|align=left dir="ltr" | वास 
|align=left dir="ltr" | Waasa
|-
|חדשות
|align=left dir="ltr" | बुखं
|align=left dir="ltr" | Bukhan
|-
|ריקוד
|align=left dir="ltr" | प्याखं
|align=left dir="ltr" | Pyakhan
|-
|במה
|align=left dir="ltr" | दबली 
|align=left dir="ltr" | Dabalee
|-
|ארמון
|align=left dir="ltr" | लायकू
|align=left dir="ltr" | Layaku
|-
|משרד
|align=left dir="ltr" | ज्यास 
|align=left dir="ltr" | Jyaasa
|-
|חנות
|align=left dir="ltr" | पसल 
|align=left dir="ltr" | Pasa/Pasal
|-
|חצר
|align=left dir="ltr" | चूक
|align=left dir="ltr" | Chooka
|-
|מוח
|align=left dir="ltr" | न्ह्यपु
|align=left dir="ltr" | Nhepu
|-
|לב
|align=left dir="ltr" | नुगः
|align=left dir="ltr" | Nugah
|-
|מים
|align=left dir="ltr" | लः / ना 
|align=left dir="ltr" | Lah / Naa
|}

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נפאל: תרבות
קטגוריה:שפות סינו-טיבטיות
גרגוריוס על האבן

גרגוריוס על האבן הוא שמה של מעשייה מפורסמת בימי הביניים. גיבורה הראשי הוא האפיפיור גרגוריוס הראשון. 

על פי המסופר במעשייה היה גרגוריוס בן למשפחת שליטי אקוויטניה, אשר נולד מזיווג בין אח ואחות. אמו לא יכלה לגדלו והניחה אותו לחסדי הגלים בים בתוך סירה קטנה. שני דייגים הצילוהו ומסרו אותו לידי ראש המנזר, ממנו קיבל את שמו. גרגוריוס חונך במנזר וכשגדל והיה לאביר ביקש להיוודע למוצאו. הוא יצא למסע בעולם והגיע גם למולדתו, שם שחרר את אמו ממצור שהטילו עליה אויביה. אז ביקש לשאת אותה לאשה משום שלא הכירה. לאחר נישואיהם נודע לו כי היא אימו, והוא פרי יחסים אסורים. כשהבין כי הוסיף חטא על פשע הוריו, יצא גרגוריוס את ביתו ושב אל הים, שם ביקש לכפר על עוונו באמצעות ישיבה על סלע בודד מוקף במים, הרחק מהחוף. סיגופיו הנוראים נמשכו 17 שנים עד שמת האפיפיור, ובת קול הכריזה שגרגוריוס יהיה יורשו. כשהגיעה לאמו הבשורה כי בנה יושב על הכס הקדוש, הגיעה לרומא כדי להשיג ממנו מחילה על חטאיה, וכך אומנם קרה.

המעשייה כלולה בגסטה רומנורום, ועלילתה היא גם הנושא בשיר צרפתי מן המאה ה-12, שבו השתמש המשורר הגרמני הרטמן פון אואה, בשירו "גרגוריוס או החוטא הטוב". על סמך האפוס הגרמני חיבר תומאס מאן את ספרו, "הנבחר". 

המעשייה משתייכת לסיפורים בעלי מוטיבים הדומים לאגדת אדיפוס, שהיו חביבים על בני תקופת ימי הביניים, ואף בקרב היהודים. ייתכן כי בהשראת סיפורים אלה נוצרה גם המעשייה אודות יהושע בן נון.. 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ספרות ימי הביניים
גסטה רומנורום

גסטה רומנורום (מעשי הרומאים) הוא קובץ לטיני של מעשיות, שחובר בשלהי המאה ה-13 או לכל המאוחר, בראשית המאה ה-14. כפי הנראה, נועד הקובץ לשמש את הדרשנים. מחברו אינו ידוע בימינו, אם כי נוטים לייחסו למתרגם הצרפתי פייר ברשר (Pierre Bersuire). גם לא ברור איה נתחבר, ומלבד בצרפת נוטות ההשערות להוסיף גם את גרמניה ואנגליה כמקומות אפשריים. 

מקורות הקובץ רבים. המחבר שאב הן ממסורת הסופרים הרומאים והיוונים והן ממסורות של ימי הביניים באירופה. בעקיפין הגיע אליו גם חומר מארצות המזרח. כל אחד מן הסיפורים פותח בהזכרת קיסר רומאי - לעיתים כזה שלא היה ולא נברא – וייתכן שמשום כך נקרא הספר "מעשי הרומאים". שם הסיפור מורה על איזו מידה טובה או רעה, והנספח לו כולל מוסר השכל, שלא תמיד הולם את המסופר.

סגנון הספר איננו נחשב קלאסי, אך דומה שהמחבר ידע היטב את אמנות הסיפור, וקובץ זה היה אחד הספרים הפופולריים ביותר בתקופתו. עלילותיו אף השפיעו רבות על הספרות האירופית - בין השאר על ג'פרי צ'וסר, ג'ובאני בוקאצ'ו, ויליאם שייקספיר ותומאס מאן - וכן על היצירה הספרותית של עמים שונים. 

==קישורים חיצוניים==

* 

קטגוריה:ספרות ימי הביניים
קטגוריה:ספרי המאה ה-13
סם כץ

שמואל מיכאל (סם) כץ (באנגלית: Sam Katz; נולד ב-20 באוגוסט 1951 ברחובות) הוא פוליטיקאי קנדי-יהודי, שהיה ראש העיר ה-42 של העיר ויניפג, בשנים 2004 – 2014.

==חייו==
כץ (הוא מבטא את שמו כֵּייץ) נולד להורים ניצולי השואה ברחובות שבישראל. בגיל חצי שנה היגר עם משפחתו לוויניפג בקנדה. הוא סיים תואר ראשון בכלכלה באוניברסיטת מניטובה. לאחר לימודיו פתח חנות בגדים, אך לאחר זמן מה פנה לתחום עסקי הבידור והאמנות. הוא ייסד חברת הפקות מצליחה שהביאה אמני פופ ומחזות זמר לעיר. בשנת 1994 רכש את קבוצת הבייסבול המקומית, ויניפג גולדאייז (Winnipeg Goldeyes).

==פעילות פוליטית==
נבחר לראשונה לראשות העיר בבחירות מיוחדות בשנת 2004, לאחר התפטרותו של ראש העיר הקודם שפרש על מנת לרוץ בבחירות לפרלמנט הקנדי. בבחירות אלו זכה במקום הראשון עם 42 אחוז מהקולות. כץ שב ונבחר לקדנציה שנייה באוקטובר 2006 עם כמעט 62 אחוז מהקולות, ולקדנציה שלישית ב-2010 עם כ-55 אחוזים מהקולות. כץ הוא ראש העיר היהודי הראשון של העיר ויניפג.

כץ ואשתו הראשונה ביילי התגרשו זמן קצר לאחר שנבחר בשנית לראשות העיר. הוא נשוי בשנית ללאה פסוטה ואב לשתי בנות.

לאחר שלוש תקופות כהונה בחר שלא להתמודד בבחירות שנערכו בחודש אוקטובר 2014, וסיים את תפקידו.

==קישורים חיצוניים==

* [http://www.citymayors.com/mayors/winnipeg-mayor.html סם כץ באתר ראשי ערים] 
* [http://www.haaretz.com/weekend/anglo-file/a-canadian-mayor-at-home-in-rehovot-1.370546 A Canadian mayor at home in Rehovot], באתר הארץ באנגלית

קטגוריה:ראשי עיריות בקנדה
קטגוריה:פוליטיקאים יהודים קנדים
קטגוריה:עסקני ספורט קנדים
קטגוריה:עסקני ספורט יהודים
קטגוריה:ישראלים שהיגרו לקנדה
קטגוריה:קנדה: אישים בספורט
קטגוריה:אנשי עסקים יהודים קנדים
קטגוריה:בוגרי אוניברסיטת מניטובה
קטגוריה:קנדים שנולדו ב-1951
Clandestine Insurgent Rebel Clown Army

פעילות של CIRCA ב[[סקוטלנד]]
צבא הליצנים המורדים המתקומם החשאי (Clandestine Insurgent Rebel Clown Army, או בראשי תיבות: CIRCA) היא רשת של קבוצות פעילי שמאל שהתפתחה בבריטניה המוחה נגד תאגידים, גלובליזציה, מלחמה, שלטונות וגורמים נוספים המבטאים לדעתם אי צדק, באמצעות שימוש בליצנות בשילוב עם אמנות מודרנית ופעולה ישירה בלתי אלימה.

הקבוצה החלה לפעול בשנת 2003 בעקבות ביקורו של ג'ורג' בוש בבריטניה בזמן מלחמת עיראק, וזכתה לפרסום כשהייתה מהקבוצות הבולטות בהפגנה נגד ה־G8 ביולי 2005. במהלך פסגת ה-G8 בהייליגנדם טענה המשטרה הגרמנית כי אחד מפעילי הקבוצה התיז חומצה על פניו של שוטר. הקבוצה הכחישה וטענה כי נעשה שימוש בנוזל לבועות סבון בלבד; המשטרה חזרה בה לאחר מכן מטענתה כי היה מדובר בחומר חומצתי או מסוכן. 

המשתתפים בקבוצה לובשים בדרך כלל בגדים בצבעי הסוואה, המקושטים בצבעים זוהרים, ובסמלים פוליטיים. התחפושות יוצרות אווירה משעשעת וגם מאפשרות אלמוניות, דבר המסייע למפגינים להימנע מהסתבכות עם החוק. פעמים רבות, הליצנים חמושים במנקי־אבק וברובי־מים. התחפושות בכללותן והאיפור המסורתי (שכולל בדרך כלל אף אדום ופנים לבנים) יוצר תחושה של גיחוך המאתגרת תפישות מוקדמות בנוגע לפעילים הרדיקליים.

יש הטוענים שהשם "ליצנים" מטעה, כי מרבית הפעילים אינם ליצנים מקצועיים; ואף אינם פועלים בטכניקות של ליצנות מקצועית, אלא רק לבושים כליצנים. מבקרי הקבוצה טוענים עוד, כי פעילויותיהם מסיטות לעיתים את נושא המחאה שלשמו התכנסה ההפגנה, ואת תשומת הלב התקשורתית לבעיות, לטובת סיקור מעשי־הליצנים. 

פעילות של קבוצות דומות ל"צבא הליצנים" קיימת גם במדינות אחרות. כך, למשל, ניסתה קבוצה כזאת להיכנס מישראל לרצועת עזה ב-7 ביוני 2009, אך צה"ל לא איפשר זאת, בנימוק שהקבוצה לא ביקשה מראש אישור להיכנס לרצועה. 
"[[השוטרת אז-אולי" - ליצנית בתחפושת שוטרת בשכונת שייח' ג'ראח. פברואר 2022]]

== קישורים חיצוניים ==

* 

== ביאורים ==

== הערות שוליים ==

קטגוריה:דרכי מחאה
קטגוריה:אנטי גלובליזציה
קטגוריה:ליצנות
מוטציה שקטה

מוטציה שקטה היא מוטציה בסדר הנוקלאוטידים ב-DNA שאינה מבטאת שינוי בסדר חומצות האמינו בחלבון.

מוטציה זו יכולה להיווצר באזור לא מקודד ב-DNA (אינטרון) או באזור מקודד ב-DNA (אקסון). מוטציה באזור המקודד יכולה להתרחש בעקבות העובדה שישנם 64 רצפי נוקלאוטידים שונים המסוגלים ליצור 20 סוגי חומצות אמינו בלבד, ולכן מספר רצפי נוקלאוטידים מסוגלים ליצור את אותה חומצת אמינו. שינוי בתבנית מסוימת של נוקלאוטידים (בעיקר בנוקלאוטיד השלישי ברצף) יכול ליצור רצף אחר שמבטא את אותה חומצת אמינו שביטא לפני השינוי, ולכן אין השפעה על סוג חומצת האמינו הנוצרת.

== ראו גם ==
* החלפה נרדפת

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:גנטיקה
קטגוריה:מוטציות גנטיות

de:Mutation#Folgen
סרגיי גורשקוב

אדמירל גורשקוב (משמאל) עם [[אריך הונקר]]
סרגיי גיורגוביץ' גורשקוב (ברוסית: Сергей Георгиевич Горшков; 6 בפברואר 1910 - 13 במאי 1988) היה אדמירל בצי של ברית המועצות, מפקד הצי הסובייטי במהלך המלחמה הקרה. היה אחראי במידה רבה לגידולו ופיתוחו של הצי והפיכתו לכוח ימי גלובאלי.

==ביוגרפיה==
גורשקוב נולד בעיר קמיינץ פודולסקי שבאימפריה הרוסית (כיום בשטח אוקראינה) בשנת 1910. לאחר סיום בית ספר תיכון התקבל ללימודים בפקולטה למתמטיקה ופיזיקה באוניברסיטת מוסקבה, אך כעבור שנה עזב את האוניברסיטה לטובת לימודים בבית ספר לקציני חיל הים בלנינגרד.

לאחר סיום לימודיו ב-1931 שירת בתפקידי פיקוד שונים בצי הים השחור. בשנת 1932 הועבר לצי האוקיינוס השקט, שם מילא שורה של תפקידים מנווט של משחתת ועד למפקד פלוגת סיירות. 

לאחר הפלישה הגרמנית לברית המועצות קיבל פיקוד על שייטת משחתות בים השחור. הוא הצטיין בעת הגנת אודסה וחצי האי קרים. באותה שנה הועלה לדרגת אדמירל והיה לאדמירל הצעיר ביותר בחיל הים של ברית המועצות. בשנת 1942 שייטת בפיקודו השתתפה בהגנת עיר הנמל נובורוסיסק. בשנת 1944 הקים ופיקד על שייטת ספינות קלות, אשר לחמה על הנהר דנובה ברומניה והונגריה. לאחר סיום המלחמה מונה לראש מטה של צי הים השחור. 

בשנים 1951 – 1955 היה מפקד צי הים השחור. בשנת 1955 מונה לסגן מפקד חיל הים של ברית המועצות. בשנת 1956 הוא מונה למפקד חיל הים הסובייטי על ידי ניקיטה חרושצ'וב. במסגרת תפקידו היה אחראי על הרחבתו המאסיבית של הצי הסובייטי מכוח שמשימתו העיקרית הייתה הגנת חופי המדינה לצי ימי מפואר ששייט בכל האוקיינוסים של העולם והיווה איום משמעותי על הציים של ברית נאט"ו והצי האמריקאי בראשם. הוא פרש מתפקידו בחיל הים ב-1985, לאחר כמעט 30 שנה בתפקיד.

סרגיי גורשקוב נפטר בשנת 1988 ונקבר במוסקבה.

בית חולים מרכזי של הצי הרוסי קרוי על שמו. כמו כן בצי הרוסי הייתה נושאת מטוסים אשר נקראה על שמו, אך בשנת 2004 היא נמכרה להודו.

==קריאה נוספת==
<div style="direction: ltr;">
* Admiral Gorshkov: The Man Who Challenged the U.S. Navy 
by Norman Polmar, Thomas A. Brooks, 2019
</div>

==קישורים חיצוניים==

* פסח מלובני, דגל אדום מעל המזרח התיכון, 'המעורבות הצבאית הסובייטית באזור וסיפורה של "מסרגה" ביחידה 8200', הוצאת אפי מלצר בע"מ, 2017 עמ' 45-43, 48-47, 51, 59-58, 61, 105, 288, 300, 323 והערות 349, 386, 482.
* 
* 

קטגוריה:אדמירלים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי עיטור אושקוב
קטגוריה:מקבלי עיטור הכוכב האדום
קטגוריה:אישים הקבורים בבית העלמין נובודוויצ'יה
קטגוריה:מעוטרי עיטור שרנהורסט
קטגוריה:סובייטים שנולדו ב-1910
קטגוריה:סובייטים שנפטרו ב-1988
אנרי מואסאן

אנרי פרדריק פרדיננד מואסאן (28 בספטמבר 1852 – 20 בפברואר 1907) היה כימאי יהודי צרפתי, חתן פרס נובל לכימיה לשנת 1906, "על חקירת היסוד פלואור ובידודו, ועל הכבשן החשמלי הקרוי על שמו".

==תולדות חייו==
מואסאן נולד בפריז בספטמבר 1852, לאם יהודייה. בשנת 1882 התחתן עם בתו של רוקח אשר תמך בו כלכלית כדי שיוכל להמשיך במחקריו. לזוג נולדה בת אחת אשר נפטרה במהלך מלחמת העולם הראשונה.

בשנת 1879 קיבל משרת הוראה ראשונה במכון האגרונומי בפריז. בשנת 1880 קיבל דוקטורט על תיזה בנושא ציאנוגן (<sub>2</sub>(CN)) והתגובות שלו ליצירת ציאנורים. לאחר מכן קיבל משרת הוראה בבית הספר לרוקחות ובשנת 1886 מונה לפרופסור לטוקסיקולוגיה. בתקופה זו החל במחקר על יצירת ופירוק דו־תחמוצת הפחמן בעלים, אך עבר במהרה לכימיה אי-אורגנית, למחקר על כרום, מלחיו ותהליכי החמצון שלו עם מתכות מקבוצת הברזל. בשנת 1884 החל לחקור את הפלואור ובשנת 1885 הצליח לבודד אותו בפעם הראשונה.

בשנת 1900 זכה במשרה באוניברסיטת סורבון, בה החזיק עד מותו.

נפטר בפריז סמוך לאחר חזרתו מטקס קבלת פרס נובל בסטוקהולם, לאחר ניתוח תוספתן. לא ידוע אם מותו קשור לעבודתו עם פלואור. על שמו נקרא המינרל מואסניט, המשמש כסימן מסחר לצורן קרביד בתחום אבני החן.

אנרי מואסאן מנסה ליצור יהלומים מלאכותיים

== קישורים חיצוניים ==

* [http://www.bookrags.com/biography/henri-moissan-wsd/ קורות חיים מעולם הגילוי המדעי]
* [https://nobel.anumuseum.org.il/persona/הנרי-מואסן/ אנרי מואסאן], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 
* 

קטגוריה:זוכי פרס נובל לכימיה
קטגוריה:כימאים יהודים צרפתים
קטגוריה:זוכי פרס נובל יהודים צרפתים
קטגוריה:מדענים יהודים צרפתים
קטגוריה:מקבלי אות לגיון הכבוד
קטגוריה:יהודים חברי האקדמיה הצרפתית למדעים
קטגוריה:זוכי מדליית דייווי
קטגוריה:זוכי מדליית אליוט קרסון
קטגוריה:אישים הקבורים בבית הקברות פר לשז
קטגוריה:צרפתים שנולדו ב-1852
קטגוריה:צרפתים שנפטרו ב-1907
ישיבת כינור דוד

ישיבת כינור דוד היא ישיבה תיכונית בעטרת, שהוקמה בשנת תשנ"ח (1998), הישיבה היא בהגדרתה ישיבה תיכונית למצוינות במוזיקה ומצוינות במדעים וטכנולוגיה ועל כן משלבת לימודי מוזיקה ברמה מוגברת בתוכנית הלימודים או לחלופין לימודי מדע וטכנולוגיה ברמה מוגברת. הישיבה משלבת לימודי תורה, מוזיקה, מדע וטכנולוגיה ומסלולי הלימוד בה עומדים בסטנדרט של הישיבות התיכוניות. הישיבה כוללת גם פנימייה. הישיבה משתייכת למרכז ישיבות בני-עקיבא. בראשות הישיבה עומד הרב מוטי הרשקופ.

==לימודי המוזיקה==
לימודי המוזיקה נחלקים ללימודים עיוניים ול"לימודי ביצוע":
*הלימודים העיוניים כוללים את המקצועות המקובלים בכל מגמות המוזיקה, התלמידים מתבקשים לבצע מטלות ומבחנים במסגרת בחינת הבגרות. במסגרת "תוכניות לימודים ייחודיות" במשרד החינוך, החל משנת הלימודים תשע"ח התלמידים לומדים בתוכנית חדשה בנושא "מוזיקה יהודית ישראלית כמורשת תרבותית".
*ב"לימודי הביצוע" מתמחה כל תלמיד בכלִי נגינה לפי בחירתו. ומקבל שיעור פרטי בישיבה אחת לשבוע. בנוסף, רוב התלמידים נבחנים בבחינת בגרות בתחום הביצוע (רסיטל).

הישיבה דוגלת בפיתוח התלמידים בסגנונות מוזיקליים שונים: ג'אז, קלאסית, רוק ומוזיקה ערבית ובשילוב ביניהם.

מנהלי המגמה בעבר והיום:

1998-2001: אהרן רזאל

2001-2005: ניר עמיר

2005-2008: ד"ר אמירה ארליך

2008-2010: אביאל בן עמי

2010-2015: מיכאל קרסנר

2015-2016: דודי לייבוביץ'

2016 עד היום: אביעד רייך

מדי שנה עורכת הישיבה קונצרט מרכזי בהשתתפות תלמידי הישיבה, אליו מוזמנים הורי התלמידים ואורחים נוספים.

==קישורים חיצוניים==
* 
* 

* [https://web.archive.org/web/20090116014051/http://www.kinor.co.il/Institute/default.htm אתר מכון המוזיקה ביהדות]
* 
* 

כינור דוד

כינור דוד
קטגוריה:עטרת
אלקטרה (אוריפידס)

אלקטרה (ביוונית עתיקה: Ἠλέκτρα) היא טרגדיה יוונית מאת המחזאי היווני אוריפידס. הטרגדיה נכתבה בשנת 413 לפנה"ס לערך. לא ברור אם גרסה זו של המחזה הוצגה לפני מחזהו של סופוקלס הנקרא אף הוא אלקטרה. המחזה מתאר את סיפורה של אלקטרה מהמיתולוגיה היוונית.

==רקע==
כמה שנים קודם לתחילת עלילת המחזה, בתחילתה של מלחמת טרוייה, מנהיג צבא יוון העתיקה, אגממנון, נדרש להקריב את בתו איפיגניה לאלה ארטמיס, על מנת שזו תאפשר לרוחות לנשוב ולספינות הצי היווני להפליג. האלה ארטמיס הצילה את איפיגניה והביאה אותה לטאוריס. קליטמנסטרה אשת אגממנון מעולם לא סלחה לו, ועם שובו מטרויה היא ומאהבה אייגיסתוס רצחו אותו.

אלקטרה, בתם של קליטמנסטרה ואגממנון, נישאה לחקלאי פשוט בשל חששה שאם תישאר בחצר המלוכה ותינשא לאציל, יגדלו ילדיה וילמדו את מה שאירע, הם ינסו לנקום את מותו של אביה על ידי הרג אימה.

אלקטרה נותרת בתולה כיוון שלבקשתה החקלאי לא מימש את נישואיהם.

אחיהן של אלקטרה ואיפיגניה - אורסטס נשלח לפוקיס וגדל בבית המלוכה שם, יחד עם בן מלך פוקיס - פילאדס.

==תקציר עלילה==
אורסטס וחברו פילאדס מגיעים לארגוס בכוונה לנקום את מותו של אביו של אורסטס. הם מגיעים לביתה של אלקטרה כאשר הם מחופשים, במטרה להשיג מידע. הם טוענים כי הם שליחים של אורסטס, אולם המשרת הזקן שהבריח את אורסטס בילדותו מזהה אותו ומגלה לאלקטרה את זהותו.

אלקטרה רוצה לעזור לאחיה לנקום באמה ובמאהבה אייגיסתוס את רצח אביה.

המשרת הזקן מפתה את קליטמנסטרה לבוא לבית אלקטרה כשהוא מספר לה שנולדה לה נכדה. אורסטס הורג את אייגיסתוס וחוזר עם הגופה. עם שובו אורסטס משנה את דעתו ומחליט שלא להרוג את אמו. בינתיים קליטמנסטרה מגיעה אל אלקטרה ואלקטרה רוצחת אותה.

בסוף המחזה מגיעים אחיה של קליטמנסטרה - קסטור ופולידאוסס שהפכו לאלים, ומספרים שקליטמנסטרה אכן קיבלה את העונש המגיע לה, אולם האחים חטאו בכך שרצחו את אמם, ועליהם לטהר את עצמם בשל המעשה.

==תרגומים==
המחזה תורגם לעברית בידי אהרן שבתאי ויצא לאור בהוצאת שוקן. בשנת 1964 הוא הוצג בתיאטרון הקאמרי

===תרגומים לאנגלית===
* אדוארד פ. קולריג', 1891: [http://www.perseus.tufts.edu/cgi-bin/ptext?lookup=Eur.+El.+1 טקסט מלא].
*גילברט מורי, 1911.
*ארתור ס. ויי, 1912.
*אמילי טאונדנס ורמיול, 1958.
*ג'. דיווי, 1998.
*ג'. מורווד, 1998.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טרגדיות יווניות
קטגוריה:מחזות של אוריפידס
מוזיקת דאנס

מוזיקת דאנס היא שם כללי למספר סגנונות מוזיקליים שתכליתם העיקרית ללוות ריקוד (באנגלית: Dance, ומכאן השם). ההגדרה העממית של המוזיקה התפתחה עם השנים, ובעבר היה ניתן לכלול תחתיה גם יצירות תקופת הבארוק, ובעבר הקרוב רוק אנד רול, סווינג ועוד. כיום הכוונה היא בעיקר למוזיקה אלקטרונית, כגון דיסקו, טראנס והיפ הופ.

==התפתחות מוזיקת הדאנס==
סוגות מוזיקה אשר נועדו לשמש כליווי לריקודים נוצרו במקביל להתפתחות המוזיקה והמחול הפופולריים. כך, לדוגמה, ניתן לראות על גבי כדי חרס מהעת העתיקה דמויות מחוללים בצמוד לדמויות נגנים. עם זאת, סגנונות מוזיקת הריקודים שהשתמרו במידה זו או אחרת בעת המודרנית הם מתקופות מאוחרות יותר, כגון המוזיקת הרנסאנס.

עם חילופי הדורות והתפתחות הטעם המוזיקלי בקרב ההמון, עלו וירדו סגנונות שונים. אם בעבר היה ניתן לכלול יצירות שהולחנו ליצירות בלט תחת הכותרת הזו, הרי שבתקופתנו אנו הדבר אין עוד מקובל. במחצית הראשונה של המאה ה-20 נפוצו סגנונות שונים, בהם ג'אז, פוקס טרוט, ביג בנד, סווינג, רוק אנד רול ועוד.

בעוד שסגנונות אלו הלכו והתפתחו לכיווניהם שלהם, סגנונות אחרים תפסו את מרכז הבמה והתקרבו להגדרה הנוכחית למוזיקת דאנס, בהם סגנונות הפאנק (Funk), רית'ם אנד בלוז ובשנות ה-70 של המאה ה-20 - הדיסקו, אשר אף מקור שמו מכינוים של מועדוני ריקודים בצרפת באותה תקופה.

==דאנס בישראל==
בישראל פופולרי במיוחד ז'אנר המשלב דאנס עם מוזיקה מזרחית ויכול להיות מסווג כדאנס מזרחי או עם מוזיקת רוק ישראלי ויכול להיות מסווג כרוק דאנס.

בין האומנים הישראלים היוצרים בסגנון זה נמנים עפרה חזה ששילבה אלמנטים של דאנס בקריירה המאוחרת שלה ואף חדרה לשוק המוזיקה העולמי עם גרסת דאנס של 'אם ננעלו', מיכל אמדורסקי הנחשבת לאחת מ"חלוצות" הסוגה בארץ, נוב, חן אהרוני, עופר ניסים, אחד ממפיקי ותקליטאי הדאנס הידועים בישראל, שעבד עם מדונה בעבר, דנה אינטרנשיונל ועברי לידר. שילובים של דאנס ניתן למצוא בחלק ניכר משירי אתניקס המכילים אלמנטים של דאנס. ניתן לראות שגם הזמרת והשחקנית רוני (סופרסטאר) דואני משלבת דאנס עם פופ, מאיה בוסקילה משלבת פופ, רוק ומוזיקה מזרחית, אוף שימחעס משלבים דאנס עם מוזיקה חסידית, איציק קלה שילב דאנס עם מוזיקה מזרחית באלבום "מנטה דאנס", שלמה ברונר היוצר מוזיקה חסידית מעורבת עם דאנס, אברהם פריד שילב דאנס עם פופ, רוק ומוזיקה חסידית, רן דנקר שילב דאנס עם רוק ופופ (במיוחד בשנים האחרונות), שחר טבוך שילב דאנס עם פופ, סאבלימינל והצל שילבו דאנס עם היפ הופ, פופ ורוק, להקת צ'ייסר המוכרת מהתכנית ישנן בנות ששילבו דאנס עם פופ, להקת BFF ששילבו דאנס עם טין פופ, להקת פורמולה ששילבו דאנס עם פופ, להקת היי פיב שילבו דאנס עם פופ, להקת פור יו שילבו דאנס עם פופ והדורבנים שילבו דאנס עם רוק, פופ, פ'אנק ודיסקו .

==קישורים חיצוניים==

* 

*
דאנס
קטגוריה:מוזיקה פופולרית
קשר (כתב עת)

קשר הוא כתב עת אקדמי לחקר תולדות העיתונות והתקשורת היהודית בעולם היהודי ובישראל.
כתב העת מתפרסם על ידי המכון לחקר העיתונות והתקשורת היהודית ע"ש אנדראה וצ'ארלס ברונפמן, הפועל במסגרת הפקולטה למדעי הרוח באוניברסיטת תל אביב. כתב העת יוצא לאור פעמיים בשנה בעברית, עם תקצירי מאמרים באנגלית.

==היסטוריה==
כתב העת נוסד בשנת 1987, על ידי המכון לחקר העיתונות והתקשורת היהודית ע"ש אנדראה וצ'ארלס ברונפמן באוניברסיטת תל אביב. העורך הראשון של "קשר" היה ד"ר מרדכי נאור.

בשנת 2003 הופסק פרסום כתב העת, לאחר פרסום 33 גליונות. בשנת 2006 חודש פרסומו של כתב העת תחת עורך חדש, פרופ' גדעון קוץ, המכהן כראש המגמה לתקשורת והיסטוריה יהודית באוניברסיטת פריז 8.

==תוכני כתב העת==
מטרת כתב העת, מתוך אתר המכון:

==קישורים חיצוניים==
* 
*[https://dacenter.tau.ac.il/shalom-rosenfeld המכון לחקר העיתונות והתקשורת היהודית ע"ש אנדראה וצ'ארלס ברונפמן]
*[https://dacenter.tau.ac.il/shalom-rosenfeld/kesher-read ארכיון גיליונות "קשר"]

קטגוריה:עיתונות בעברית
קטגוריה:אוניברסיטת תל אביב: כתבי עת
קטגוריה:כתבי עת העוסקים בתקשורת המונים